|  |  |
| --- | --- |
| Izina ry’umwitozo | **Imyumvire ku myitwarire y’abagabo n’abagore.** |
| Intego y’umwitozo | * Imyumvire ku myitwarire y’abagabo n’abagore n’uko abantu babyumva bitandukanye.
* Kumva neza itandukaniro riri hagati jenda n’igitsina.
 |
| Abo umwitozo ugenewe | Abaturage, abahinzi n’abayobozi b’amakoperative |
| Ingano y’itsinda umwitozo ugenewe | Itsinda ry’abantu 20–25 bavanze abagore n’abagabo. |
| Igihe giteganyijwe umwitozo ugomba kumara | Isaha 1 |
| Ibikoresho | Impapuro nini na marikeri |
| Imfashanyigisho | * Kopi y’[imbonerahamwe y’imico abantu baha abagore n’abagabo](https://www.threemountains.academy/wp-content/uploads/2018/06/Imbonerahamwe-yimico-yabakobwa-niyabahungu.docx); kuri buri tsinda.
 |
| Aho byavuye | Byateguwe hifashishijwe [Care](http://www.care.org/sites/default/files/documents/Gender%20Equity%20and%20Diversity%20Module%204.pdf) |

**1. Uko bikorwa:**

Iriburiro (iminota 5)

* Tangira usomera itsinda ry’abahugurwa iyi nkuru:

“Abantu babiri bari baryamye ku gitanda. Urusaku batazi aho ruturutse rurabakangura. Urwo rusaku rwumvikaniraga hafi aho. Umwe muri bo yihisha munsi yígitanda, mu gihe undi yafashe inkoni yiruka ajya aho rwa rusaku rwavugiraga.”

Umukoro wo mu matsinda (iminota 20)

* Gabanya abahugurwa mo amatsinda mato.
* Babaze bakubwire uwo bacyeka ko ari umugabo cyangwa umugore muri abo bantu babiri bumvise muri iyo nkuru.
* Babwire bashyigikire ibitekerezo byabo batanga ingero nyinshi zishoboka z’imico iranga igitsina gore n’iranga igitsina gabo ku *Gender Traits Table*.

Umukoro w’itsinda ry’abahugurwa bose (iminota 35)

* Saba abahugurwa bose ko bava mu matsinda bakagaruka hamwe.
* Shushanya *Gender Traits Table* ku rupapuro runini maze usabe buri tsinda kwerekana ibitekerezo barebeye hamwe . Ese hari amatsinda yabonye imico iranga igitsinagore n’iranga igitsinagabo isa?
* Ibibazo wakwifashisha uyobora ikiganiro:
	+ Kuki mwafashe imyitwarire imwe mukayiha umukobwa indi myitwarire mukayigenera umuhungu?
	+ Ese iyo myitwariree yerekeye uburyo baremwe mo cyangwa uko hanze muri sosiyete babafata.
	+ Muri iyi myitwarire ni iyihe abagore cyangwa abagabo bavukana?
	+ Muri iyi myitwarire ni iyihe abagore cyangwa abagabo biga nyuma?
	+ Ninde wigisha abagore n’abagabo iyo myitwarire? Ni hehe bigira iyo myifatire?
* Shyira ikimenyetso cyo gukuba ku myifatire abahugurwa bavuga ko yigwa cyangwa yigishwa kugirango usigarane iyo abahugurwa bumva ko ivukanwa.

**2. Ubutumwa nyamukuru**:

Imico ihabwa umugore cyangwa umugabo ni imyumvire y’abantu kubijyanye n’imyitwarire. Ntaho bihuriye n’ubwenge bwabo cyangwa icyo bashoboye. Ibyashoborwa n’abagabo hafi ya byose byashoborwa n’abagore. Kandi nanone ibyashoborwa gukorwa n’abagore hafi ya byose byashorwa n’abagabo.

|  |
| --- |
| Imyumvire ku myitwarire imenyesha imico ijyanye n’abagabo cyangwa abagore. Iyo myumvire ku myitwarire ishobora kumvikanisha uko abagore n’abagabo bitwara bitandukanye mu gihe runaka cyangwa mu mibanire yabo.Uyu mukoro nanone udufasha kumenya itandukaniro riri hagati ya jenda n’igitsina. Igitsina ni imiterere n’imimerere karemano y’umugore n’umugabo, naho jenda ni imyumvire ya sosiyete kubirebana n’umugore n’umugabo. Umugore azahora ari umugore, ariko ibyo yemerewe gukora no kudakora(urugero: gukama inka) ibyo agomba gukora cyangwa uko agomba kumera (urugero. Kugira urubavu ruto) kugira ngo yemerwe mu muryango mugari byo biva mu muco; ari naho imyumvire ku birebana n’ibyo umugore cyangwa umugabo bashoboye biva cyangwa bishobora guhinduka. Mu gice cyanyuma, saba amatsinda gukuraho imyitwarire yigwa kuri ya mbonerahamwe maze bagasigarana imyitwarire karemano. Imyifatire yigwa ishobora gufatwa nka jenda naho imyifatire ivukanwa cyangwa karemano ifatwa nk’iyerekeye igitsina. Mu gusoza uyu mwitozo, umufashamyumvire ashobora gusobanurira abahugurwa ko nta muntu numwe ushobora kwemeza ko umwe muri bariya bantu babiri bo mu nkuru ari umugabo cyangwa umugore. Umuntu wirukankanye inkoni ajya aho urusaku rwaturukaga ashobora kuba umugabo nk’uko yaba umugore. Ariko kubera imyumvire ku bijyanye n’imyitwarire, twiga gusanisha n’abagabo imico y’ihohotera, ubutwari, n’imbaraga mu gihe, kumvira, kugira intege nke tubishyira kuba gore kuko bo bafatwa nkabatabasha kwikura mu bihe bikomeye.Ese abagore bashobora gukora ibyo abagabo bakora? [Reba iyi nkuru](https://www.youtube.com/watch?v=LMIjYoNwBck) |

1. **Amabwiriza agenewe umufashamyumvire:**